יעקב יוסף הכהן טראב מסלתון

רבי יעקב ב"ר יוסף הכהן טראב-מסלתון (תרי"א, 1851, דמשק - ליל כ"ב בטבת תרפ"ג, 9 בינואר 1923, ביירות) היה החכם באשי של ביירות ואב בית הדין שלה.

קורות חיים
נולד בדמשק שבסוריה לרב יוסף הכהן טראב. למד בבית מדרשו של רבי חיים ויטאל. נשא לאישה את רוזא.

לאחר מלחמת העולם הראשונה, כשביירות עברה משלטון עות'מאני למנדט הצרפתי, התקשה הרב מסלתון להתאים את עצמו לייצוג הקהילה היהודית מול השלטון החדש. בעקבות זאת ביקשה הקהילה כי יתפטר. את מקומו ירשו הרב נסים יהודה דנון והרב שלמה טאג'ר.

נפטר בביירות ביום כ"ב בטבת ה'תרפ"ג (1923).

ספריו
 ספר דבר טוב - ספר דרשות שנשא הרב בענייני התשובה, שבת זכור, שבת הגדול, בר מצווה, תפילין, דרשות לכבוד אביו ואמו והספדים. כל דרשה בספר זה מתחילה באותיות שם הוי"ה. לספר זה ביקש המחבר שלא יכתבו הספדים את טעמו הוא מנמק בהקדמת ספרו: "כי דרך הרבנים המסכימים ומעריבים להגדיל בתואר המחבר ומעלתו. ואני חוששני מחטאת פן יהיה לי לתקלה להכביד עונשי עלי אחרי מותי לכן מנעתי את עצמי והדן אותי לכף זכות מה' תהיה משכורתו. אורך ימים ושנות חיים ותבא עליו ברכת טוב".
 ספר בית יעקב (ב' כרכים)
 ספר שארית יעקב (ב' כרכים) - דרושים וחידושים על הרמב"ם, שהדפיסו צאצאיו לאחר פטירתו.

קישורים חיצוניים
 
 חכם יעקב הכהן (מסלטון) טראב, באתר החכם היומי

הערות שוליים

רבנים מקובלים
מחברי ספרות תורנית
אבות בתי דין
רבנים לבנונים
יהודים סורים
נושאי משרת חכם באשי
דמשק: רבנים
רבנים ספרדיים
ביירות: רבנים
ילידי 1851
נפטרים ב-1923